**PREZENTACIJE, PROJEKTI – PREDSTAVLJANJE I VRJEDNOVANJE PREDSTAVLJANJA**

KAKO PREDSTAVITI PROJEKT?

1. POSTER

* na posteru trebaju biti navedeni samo osnovni pojmovi bez objašnjenja
* trebao bi se moći čitati iz zadnje klupe
* mora biti napisan urednim rukopisom ili na računalu
* eventualne ilustracije moraju biti također vidljive iz zadnje klupe
* dimenzije su standardne, dimenzije hamer papira
* poster bi trebao imati na vrhu i na dnu letvice, a na vrhu i špagu kojom se može objesiti
* treba sadržavati naslov te ime i prezime predstavljača, autora

2. RAČUNALNA PREZENTACIJA

* treba sadržavati naslov
* uz naslov trebaju biti navedeni samo osnovni pojmovi bez objašnjenja
* može sadržavati i fotografije, ilustracije ili dio filma
* treba sadržavati literaturu kojom se učenik služio te ostala sredstva i pomagala

Bilo koji oblik predstavljanja projekta mora biti jasan i razumljiv. Predstavljač mora biti okrenut prema publici te IZLAGATI, a ne čitati svoje predstavljanje. Trebao bi znati gradivo koje iznosi i biti spreman na eventualna pitanja iz publike. Treba pripaziti na govorne vrjednote u izlaganju, na razumljivost, na svoj "nastup".